### Beslutningstema

Der træffes beslutning om prioritering af fem ansøgninger til Tønder bygningsfornyelse.

### Historik

Klima-, Vækst- og Udviklingsudvalget har indtil videre besluttet at støtte 27 ejendomme beliggende i [adresse].

### Sagsfremstilling

Der kan til bygningsfornyelsesmidlerne søges om tilskud til udvendig istandsættelse, hvor der er bolig og erhverv. Det kan være til udskiftning af døre og vinduer samt udskiftning af tagbelægning. I alle tilfælde har støtten til formål, at bygningernes bevaringsværdi enten bevares eller højnes. Støtten ydes efter Byfornyelseslovgivningen, hvorfor det også kun er bygninger opført før 1960, der kan komme i betragtning. Forvaltningen foreslår, at der ved prioritering af ansøgningerne arbejdes med områder/gader, hvor der er en væsentlig interesse i forhold til bevaringsværdier, og som er synlige i gadebilledet. Der er vedlagt bilag, som viser foregående prioriteringer.

Indsatsen i Tønder er koncentreret omkring midtbyen, som området der ligger inden for [adresse], og der kan søges til f.eks. følgende arbejder:

* Vedligehold eller udskiftning af vinduer
* Vedligehold eller udskiftning af døre
* Udskiftning af tagbelægning
* Ændringer, som er med til at forbedre bevaringsværdien

For de ejendomme, hvortil der opnås støtte, skal arbejderne være i overensstemmelse med gældende lokalplan.

Der kan gives 20 % i støtte ved fredede bygninger, 25 % ved bygninger, som har en SAVE lavere end 4, og til de bevaringsværdige (1- 4) gives normalt 33 % samt 100 % ved nedrivning. Støtten beregnes ud fra billigste tilbud, og beregnes endeligt efter ejers momsforhold. Ved nedrivning bliver der sammen med tilsagn sendt en aftale om fuldmagt og transport, hvorved Tønder Kommune kan overtage processen med nedrivning. I forbindelse med et tilsagn skal der også udarbejdes en facadetilladelse jævnfør Lokalplan nr. 051-610 Tønder midtby. Denne behandles særskilt. Hvis bygningen er fredet ,skal der være en tilladelse fra [adresse] og Kulturstyrelsen, inden et tilsagn kan meddeles. Et tilsagn vil normalt være gyldigt 1 år. Fristen sættes af forvaltningen.

Forvaltningen har nu modtaget ansøgninger vedrørende 4 ejendomme. Der er vedlagt screeningsskema for 2 ejendomme.

|  |  |
| --- | --- |
| Adresse | Foreløbig støttebeløb inkl. moms |
| Nørregade 89 | 53.538 kr. |
| Østergade 7 | 16.500 kr. |
|  |  |
| SUM | 70.038 kr. |

Kort beskrivelse af ansøgningerne:

* Nørregade 89 - Der søges om tilskud til udskiftning af tagbelægning.
* Østergade 7 - Der søges om tilskud til renovering af fire vinduer.

### Økonomi

På investeringsoversigten for 2025 er afsat 1,881 mio. kr. som kommunal egenfinansiering.
Refusion fra staten på 726.253 kr. (2022 pulje), som kan disponeres frem til 1. november 2024 (Refusionen udgør 60 %)
Refusion fra staten på 1.106.584 kr. (2023 pulje), som kan disponeres frem til 2. juni 2025 (refusionen udgør 60 %)
Refusion fra staten på 1.670.432 kr. (2024 pulje), som kan disponeres frem til 16. marts 2026 (refusionen udgør 60 %)
Refusion fra staten på 1.408.029 kr. (2025 pulje), som kan disponeres frem til 2 april 2027 (refusionen udgør 60 %)

### Lovgrundlag

Lov om byfornyelse og udvikling af byer.

### Indstilling Fagchefen for Klima, Plan og Udvikling indstiller,

at der ydes støtte til de nævnte ejendomme, og
at der ydes støtte med støtteprocenten svarende til bevaringsværdien.

### Beslutning

Indstillingen godkendt.

Morten Kjær deltog ikke i mødet.